stanford-oval/wikipedia huggingface dataset:
Charles S. Peircen tieteiden luokittelu
Fenomenologia

Fenomenologia oli Peircelle pyrkimys löytää filosofialle perusta kokemuksessa ja harjoittaa filosofiaa tieteellisellä tavalla. Peircelle se muodosti ensimmäisen ja perustavimman filosofian kolmesta pääasiallisesta osa-alueesta.
Fenomenologian perusideana on kokemuksen tarkasteleminen sellaisenaan, "sulkeistaen" kaikki olettamukset sen ontologisesta merkityksestä. Tarkastellessaan jotain havainnon kohdetta, fenomenologi ei pohdi sen aineellista koostumusta tai käyttötarkoitusta, vaan keskittyy ainoastaan siihen, miten se hänen kokemuksessaan ilmenee. Päämääränä on pyrkiä paikantamaan kaikelle kokemukselle yhtenäiset rakennetekijät tai sitä ehdollistavat kategoriat. Peirce katsoi tällaisia kategorioita olevan kolme: ensiys, toiseus ja kolmannuus. Fenomenologinen menetelmä kehitettiin tekniikaksi, jolla kategoriat voitaisiin oikeuttaa empiirisesti.
Ensiys on ensimmäinen ja perustavin kolmesta kategoriasta. Se viittaa kokemukseen sellaisena kuin se ilmenee puhtaan välittömästi (immediate). Peirce katsoi, ettei normaali kokemus edusta käytännössä koskaan puhdasta ensiyttä. Peirce samaisti ensiyden myös yksipaikkaisiin relaatioihin: ensiyden yksiköt ovat vailla suhdetta mihinkään niille ulkoiseen.
Toiseus sitä vastoin tarkoittaa kokemusta sikäli kuin siinä asettuu vastakkain kaksi elementtiä, ja näin samaistuisi kaksipaikkaisiin relaatioihin. Peirce loi uudissanan "secondness", joka on tässä käännetty sanalla "toiseus", koska halusi viitata sekä toiseuteen merkityksessä "other" että merkityksessä "second". Esimerkiksi toiseuden kokemuksesta tarjoaa mikä hyvänsä normaali aistihavainto. Kokemus koostuu tietystä ensiyden elementtien tai "kvalioiden" kokonaisuudesta, joka antaa aistimukselle sen muodon, mutta tämä ei ole Peircen mukaan riittävä fenomenologinen analyysi. Kokemus esittää kohteen jonain itselle ulkoisena ja sille toisena – faktana, materiaalisena esineenä, vastuksena, yllätyksenä, shokkina – ja pakottaa itsensä tietoisuuteen ja reagoimaan itseensä tavalla tai toisella tai vähintään ottamalla esineen olemassaolo huomioon.
Kolmannuus sitä vastoin tarkoittaa kokemusta sellaisena kuin sitä ei voisi ymmärtää sen enempää yksipaikkaisten relaatioiden kautta, kuten ensiyden tapauksessa, tai kaksipaikkaisten, kuten toiseuden ollessa kyseessä. Merkki-relaatio, Peirce argumentoi, olisi nimenomaan palautumaton kolmipaikkainen relaatio. Hän katsoi kokemuksen rakentuvan olennaisesti merkeistä: enemmän tai vähemmän kaikki kokemuksessa ilmenevät asiat ovat merkkejä toisista asioista.
Kirjallisuutta

Peirce, Charles S.: ”Tieteiden luokittelu pääpiirteittäin”, Johdatus tieteen logiikkaan ja muita kirjoituksia, s. 455–460.  ((An Outline Classification of the Sciences, 1903.) Suomennos Markus Lång. 2., tarkistettu ja laajennettu laitos)  Helsinki:  Lukunoja, 2022.  ISBN 978-952-69990-1-2.
Nelson A. Rockefeller

| Nelson Aldrich Rockefeller |
| --- | --- |
 Nelson A. Rockefeller vuonna 1975.
Yhdysvaltain 41. varapresidentti
 19. joulukuuta 1974 – 20. tammikuuta 1977  
Presidentti:  Gerald Ford
Edeltäjä:  Gerald Ford
Seuraaja:  Walter Mondale
New Yorkin 49. kuvernööri
 1. tammikuuta 1959 – 18. joulukuuta 1973  
Varakuvernööri:  Malcolm Wilson
Edeltäjä:  W. Averell Harriman
Seuraaja:  Malcolm Wilson
Henkilötiedot
Syntynyt: 8. heinäkuuta 1908  Bar Harbor, Maine, Yhdysvallat
Kuollut: 26. tammikuuta 1979 (70 vuotta)  Manhattan, New York, Yhdysvallat
Puoliso:  (1) Mary Todhunter Clark (aviol. 1930, ero 1962) (2) Margaretta Fitler Murphy (aviol. 1963–1979)
Tiedot
Puolue:  Republikaanit
Uskonto:  baptisti
 Nimikirjoitus
Nelson Aldrich Rockefeller (8. heinäkuuta 1908 – 26. tammikuuta 1979) oli yhdysvaltalainen republikaanipoliitikko, joka toimi New Yorkin kuvernöörinä 1958–1973 ja Yhdysvaltain varapresidenttinä 1974–1977. Lisäksi hän toimi Rockefeller Brothers Fundin puheenjohtajana 1956–1958.
Nelson kuului Rockefeller-sukuun; hänen isänsä oli John D. Rockefeller, Jr. ja isoisänsä John D. Rockefeller. Hän kulutti suuren osan energiastaan, rahoistaan ja ajastaan Yhdysvaltain presidentiksi pyrkimiseen. Tie kuitenkin nousi pystyyn, kun hänet oli valittu New Yorkin osavaltion kuvernööriksi: republikaanisen puolueen 1960-luvulta lähtien nopeasti vahvistunut oikeistosiipi piti häntä moraalittomana ja liian kompromissialttiina kansakunnan johtajaksi.
Rockefeller hävisi republikaanisen puolueen esivaalit vuosina 1964 ja 1968, ensin niukasti railakkaan oikeistolaiselle Barry Goldwaterille ja sitten selvemmin jo 1950-luvulta republikaanien piirissä suosiotaan kasvattaneelle Richard Nixonille. Vuonna 1972 monikaan republikaani ei viitsinyt kyseenalaistaa Nixonin presidenttiyttä, ja Rockefellerkin jätti esivaalin väliin tukeakseen häntä. Rockefeller valittiin kompromissina keskustalaisen republikaanipresidentin Gerald Fordin varapresidentiksi Watergate-skandaalin jälkeen 1974, mutta hänen kohtalonaan oli taas joutua syrjään: Vuoden 1976 esivaalien jälkeen Fordin varapresidenttiehdokkaaksi valittiin puolueen sisällä suositumpi nuori nouseva oikeistosiiven tähti, Bob Dole. Seuraavat presidentinvaalit olisivat olleet 1980, mutta Rockefeller ehti kuolla sydänkohtaukseen 26. tammikuuta 1979.
Aiheesta muualla

Kuvia tai muita tiedostoja aiheesta Nelson A. Rockefeller Wikimedia Commonsissa
Ohjelmallinen mikroprosessori

Ohjelmallinen mikroprosessori (tai pehmeä suoritin, engl. Soft microprocessor) on suoritinydin, joka voidaan toteuttaa kokonaisuudessaan logiikkasynteesillä. Se voidaan toteuttaa erilaisilla puolijohdelaitteilla, jotka sisältävät ohjelmoitavaa logiikka (kuten ASIC, FPGA, CPLD).
Suorittimet voivat käyttää jotain muuta määriteltyä käskykantaa kuten ARM, SPARC tai x86.
Esimerkkejä

Altera Nios, Nios II
ARM Cortex-M1
LEON
Xilinx MicroBlaze
OpenRISC
Käännös suomeksi
Ohjauspyörä

Volkswagenin ohjauspyörä.
Ohjauspyörä eli ratti on auton tai muun ajoneuvon hallintalaite, jota käytetään ajosuunnan säätämiseen, ohjaamiseen.
Ohjauspyörään kuuluu keskiö, josta se kiinnittyy ohjausakseliin ja puolat, jotka yhdistävät ohjauskehän itse keskiöön. Puolien avulla välitetään voima keskiöön. Nykyaikaisessa autossa ohjauspyörän keskiö sisältää turvatyynyn ja äänimerkin käyttökytkimen. Useissa automalleissa radion ja vakionopeudensäätimen käyttökytkimet sijaitsevat ratissa, jolloin puhutaan monitoimiohjauspyörästä. Kilpa- ja ralliautoissa sekä uusissa henkilöautomalleissa käytetyssä kaksoiskytkinvaihteistossa vaihteen vaihtamiseen tarkoitetut kytkimet voivat sijaita ohjauspyörän yhteydessä. Vanhoissa automalleissa vaihdelaatikon vaihteenvalitsin saattoi sijaita ohjauspyörän yhteydessä, jolloin puhuttiin rattivaihteesta.
Kuvia ohjauspyöristä

Austin Allegro
Citroen ID
Plymouth Fury
Ferrari F430
Knight Industries 2000
Spyker C8
Formula 1 -auton ohjauspyörä.
Claudia Schiffer

| Claudia Schiffer |
| --- | --- |
 Claudia Schiffer
Henkilötiedot
Syntynyt: 25. elokuuta 1970 (ikä 54) Rheinberg, Länsi-Saksa
Ammatti:  malli
Malli
Pituus:  180 cm
Hiusten väri:  vaalea
Silmien väri:  sininen
 Nimikirjoitus
Aiheesta muualla
claudiaschiffer.com
Claudia Schiffer (s. 25. elokuuta 1970 Rheinberg, Länsi-Saksa) on saksalainen malli ja näyttelijä.
Ura

Schiffer aloitti mallintyöt vuonna 1987, kun hänet oli huomattu düsseldorfilaisessa yökerhossa. Samana vuonna hän esiintyi myös Elle-lehdessä, ja jo hetken kuluttua hän toimi Chanelin kasvona. Chanelin lisäksi Schiffer on toiminut lähes kaikkien tärkeimpien ja suurimpien muotitalojen (esim. Yves Saint Laurent, Ralph Lauren) kasvona useaan otteeseen. Hänen varsinaista kulta-aikaansa oli 1990-luku, mistä alkaen hän on poseerannut yli 500:n muoti- ja aikakauslehden kannessa, muun muassa TIME:n, ja oli hän oli ensimmäinen malli joka pääsi Rolling Stonen 10 Most Beautiful Woman -listalle. 2010-luvulla Schiffer on ollut mm. L'Oréalin mainoskasvona.
Schiffer on tehnyt myös uraa näyttelijänä. Hän on esiintynyt muutamassa elokuvassa sekä vieraillut televisiosarjoissa kuten Dharma & Greg ja Sukuvika.
Yksityiselämä

Schiffer on naimisissa brittiläisen elokuvaohjaajan ja -tuottajan Matthew Vaughnin kanssa. Heillä on kolme lasta: Caspar Matthew De Vere Drummond (s. 30. tammikuuta 2003), Clementine De Vere Drummond (s. 11. marraskuuta 2004) ja Cosima Violet De Vere Drummond (s. 14. toukokuuta 2010). Lapset ovat saaneet sukunimensä Vaughnin biologisen isän, George De Vere Drummondin, mukaan.
Aiheesta muualla

Claudia Schiffer Fashion Model Directoryssä
Claudia Schiffer (Arkistoitu – Internet Archive)
Claudia Schiffer Fansite (Arkistoitu – Internet Archive)
Claudia Schiffer Internet Movie Databasessa. (englanniksi)
Ohjausvaunu

VR:n Edo-ohjausvaunu Pasilassa
Ohjausvaunu on junaan liitettävä vaunu, jonka toisessa päässä on ohjaamo, mutta jossa ei ole vetokoneistoa. Ohjausvaunun tarkoitus on nopeuttaa toimintoja pääteasemilla, kun veturia ei tarvitse siirtää junan päästä toiseen. Junaa voidaan ohjata ohjausvaunusta käsin, jolloin veturi työntää junaa vaunuletkan perältä.
Käyttö Suomessa

Ohjausvaunuja on ollut Suomessa käytössä perinteisesti lähiliikenteen junissa, joissa kahden vaunun yhdistelmistä vain toinen on vetävä. Nykyaikaista kaukoliikennettä varten VR-Yhtymä on tilannut Transtechiltä käyttöönsä ohjausvaunuja myös InterCity-juniin. Vaunuista käytetään merkintää (litteraa) Edo. Vaunuja tilattiin aluksi 12 ja niitä on otettu käyttöön vuodesta 2013 alkaen.
Neulamäen kirjasto

| Neulamäen kirjasto |
| --- | --- |
 Neulamäen kirjasto sijaitsee Kuopion Neulamäen kaupunginosassa.
Sijainti:  Juontotie 6, 70150 Kuopio
Koordinaatit:  62.88384°N, 27.61266°E
Tyyppi:  yleinen kirjasto, lähikirjasto
Kotisivut
Neulamäen kirjasto tai Neulamäen lähikirjasto on Kuopion Neulamäen ostoskeskuksen laidalla sijaitseva yleinen kirjasto. Se on osa Kuopion kaupunginkirjastoa.
Aiheesta muualla

Neulamäen lähikirjaston sijainti kartalla (Kuopion karttapalvelu)
Olaus Martini

Olaus Martini (Olof Mårtensson) (1557 Uppsala – 17. maaliskuuta 1609 Uppsala) oli Ruotsin arkkipiispa vuosina 1601–1609. Hän tuli tunnetuksi jo nuorena pappina, kun hän paheksui kuningas Juhana III:n pitämän saarnan katolisia piirteitä. Kuningas Kaarle IX nimitti hänet arkkipiispaksi, vaikka Martini piti häntäkin salakatolisena. Kiista oli vähällä johtaa Martinin maastakarkotukseen.
Martini edisti tehtävässään kansanopetusta ja väestökirjanpitoa. Hän teki ruotsinnoksen Martti Lutherin virrestä Enkeli taivaan.
Olaus Magni

Olaus Magni voi tarkoittaa seuraavia henkilöitä:
Olavi Maununpoika (1405–1460), Suomen piispa 1450–1460
Olaus Magnus Gothus (1490–1557), ruotsalainen historioitsija, kirjailija, kartografi ja Strängnäsin tuomiorovasti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olaus Magni”, voi hakea sivunnimihaulla, laajalla sivunnimihaulla tai tekstihaulla.
Neulaniemi

| Neulaniemi |
| --- | --- |
Kaupunki:  Kuopio
Koordinaatit:  62.9079°N, 27.5695°E
Kaupunginosa nro:  29
Lähialueet:  Neulamäki, Savilahti
Neulaniemi on Kuopion 29. kaupunginosa. Se rajoittuu etelässä Neulamäkeen, pohjoisessa Savilahden poukamaan, lännessä Kallaveteen ja idässä Savilahden kaupunginosaan. Alueen koillisosassa on uimaranta, pohjoisempana venesatama pitkän metsätien päässä. Kaupunginosaan rakennuksista monet ovat vapaa-ajan asuntoja eikä vakituista asutusta juuri ole.
Laajan, eteläpuoliseen Kolmisopen kaupunginosaan jatkuvan Neulaniemen ulkoilualueen taukopaikkoihin kuuluu Neulaniemessä muun muassa Tervaruukin maja. Kaupunginosaan kuuluvan Kaijansaaren eteläpäässä on laavu ja pohjoisosassa kaksi nuotiopaikkaa.
Aiheesta muualla

Neulaniemestä ja suarten takkoo, Tarinoita mökkikylästä kaapunnin kaenalossa. Toim. Sirpa Herranen. 2006.
Kuopion kuntoladut 2018-2019 (latukartta: koko kaupunkialue, pdf) (Arkistoitu – Internet Archive)
Kolmisoppi-Neulamäki (esite ulkoilualeen karttoineen, pdf) (Arkistoitu – Internet Archive) (kuopio.fi)
Kuopion kaupunginosat ja asuinalueet
| --- | --- |
Kaupunginosat (numerojärjestyksessä):  001 Väinölänniemi · 002 Vahtivuori · 003 Maljalahti · 004 Multimäki · 005 Kuopionlahti · 006 Hatsala · 007 Niirala · 008 Haapaniemi · 009 Itkonniemi · 010 Männistö · 011 Linnanpelto · 012 Puijonlaakso · 013 Savilahti · 014 Peipposenrinne · 015 Särkiniemi · 016 Kettulanlahti · 017 Rahusenkangas · 018 Rönö · 019 Rypysuo · 020 Päiväranta · 021 Julkula · 022 Sorsasalo · 023 Kelloniemi · 024 Levänen · 025 Jynkkä · 026 Neulamäki · 027 Puijo · 028 Niuva · 029 Neulaniemi · 030 Kolmisoppi · 031 Neulalampi · 032 Litmanen · 033 Lehtoniemi · 034 Pirtti · 035 Pitkälahti · 036 Hiltulanlahti · 037 Rautaniemi · 038 Kiviharju · 039 Vanuvuori · 040 Melalahti · 041 Kurkimäki · 042 Vehmersalmi · 043 Karttula · 050 Nilsiä · 051 Tahko · 060 Maaninka · 061 Keskisaari · 070 Juankoski · 071 Säyneinen
Asuinalueita:  Inkilänmäki · Kettulanlahti · Petonen · Saarijärvi · Saaristokaupunki
Connecting Animals

| Connecting Animals Afterworld |
| --- | --- | --- |

Studioalbumin tiedot
 Äänitetty : Kosketa Mansion & Neo Studio
 Julkaistu: 2000
 Formaatti: CD
 Tuottaja(t): Kari ”Immu” Ilmarinen
 Tyylilaji: heavy metal
 Kesto: 48.19
 Levy-yhtiö: Noise
Afterworldin muut julkaisut
| Dark Side of Mind 1998 | Connecting Animals 2000 |   |
Connecting Animals on oululaisen heavy metal -yhtye Afterworldin toinen studioalbumi, joka julkaistiin vuonna 2000. Saksalainen Noise Records julkaisi albumin maailmanlaajuisesti.
Kansikuvan on toteuttanut Joe Petagno.
Kappaleet

Second Chance – 3.58
Promises – 3.56
Tell Me Why? – 4.09
Behind Your Eyes – 3.45
Money Money Money – 3.40
The World of Hypocrates – 4.13
The World of Hypocrates Part 2 – 2.29
The Seventh Year – 4.11
Ending Our Days – 4.02
Nothing to Lose – 4.11
Let It Go – 4.29
After the Dark – 4.54
Kokoonpano

| --- | --- |
 Yhtye Mika Kuokkanen – laulu  Petri Sääskö – kitara  Ville Koskela – kitara  Marko Salo – basso  Jani Outinen – rummut, kosketinsoitin, kuorolaulu :  Tuotanto Kari ”Immu” Ilmarinen – tuottaja, äänittäjä  Kari Vähäkuopus – äänittäjä  Joe Petagno – kansikuva  Ilpo Koskela – kannen suunnittelu  Vesa Ranta – valokuvat
Arvostelut

Soundi:
Aiheesta muualla

Connecting Animals discogs.com -sivustolla (englanniksi)
Albumi Connecting Animals Encyclopaedia Metallum -sivustolla (englanniksi)
Connersville (Indiana)

| Connersville |
| --- | --- |
 Kaupungin pääkatua
 Kaupunki Fayetten piirikunnassa, joka Indianassa
 Koordinaatit: 39°39′14″N, 85°08′16″W 
Valtio:   Yhdysvallat
Osavaltio:   Indiana
Piirikunta:  Fayetten piirikunta
Perustettu:  1813
Kaupungiksi:  1841
Pinta-ala:  
 – Maa:  20 km²
Väkiluku (2021):  5 739
 – Väestötiheys:  287 as./km²
Postinumero:  47331
 
 www.connersvillecommunity.com 
Infobox OKVirheellinen NIMI-arvo: 
Connersville on kaupunki Indianan osavaltiossa, Yhdysvalloissa. Kaupunki on Fayetten piirikunnan hallintokeskus ja suurin kaupunki. Kaupungissa asuu 13 310 asukasta, ja sen pinta-ala on 20 neliökilometriä. Kaupungin väestötiheys on 287 asukasta neliökilometrillä. Kaupunki perustettiin vuonna 1841.
Historia

Connersville on yksi Indianan vanhimmista kaupungeista, sillä se perustettiin jo vuonna 1813. Nimensä kaupunki on saanut John Connerilta. Vuonna 1818 piirikunnan rajat määriteltiin, ja Connersville valittiin piirikunnan hallintokeskukseksi. Samana vuonna postitoimisto perustettiin kaupunkiin. 1857 perustettiin East Connersville, joka liittyi Connersvilleen 1920-luvulla.
Väestö

Connersvillessä asui vuonna 2021 13 310 asukasta. Vuonna 2020 asukkaita oli muutamia kymmeniä enemmän, ja vuonna 2010 niitä oli 13 481. Vuodesta 2020 väkiluku on laskenut 0,3 prosentilla.
Kaupungin keski-ikä on noin 42 vuotta, joka on noin kolme vuotta korkeampi kuin koko osavaltion keski-ikä. Asukkaiden palkat ja asuntojen arvot ovat osavaltion keskiarvoa alhaisempia. Asukkaista noin 0,75 prosenttia on syntynyt ulkomailla, ja 99,6 prosenttia on maan kansalaisia. Kansalaisten ja ulkomailla syntyneiden osuudet ovat samaa tasoa kuin muualla piirikunnassa, mutta osavaltiossa ja Yhdysvalloissa kansalaisten osuus on keskimäärin alhaisempi ja ulkomaalaisten korkeampi.
Ilmasto

Kaupungissa vallitsee kostea mannerilmasto, jolle on tyypillisiä suuret lämpötilojen vaihtelut vuodenaikojen välillä. Kaupungissa talvet ovat kylmiä ja kesät kuumia, lämpimin kuukausi on heinäkuu ja kylmin tammikuu. Lumisade on tyypillistä ilmastolle ja myös tälle kaupungille. Lunta sataa marras-huhtikuussa, eniten marraskuun lopulta maaliskuun loppuun saakka. Sateisin jakso on huhti-heinäkuu, ja kaupungin sademäärä on korkeampi kuin maan keskiarvo. Sateisin kuukausi on toukokuu. Lumisateen ja aurinkoisten päivien määrä ovat pienempiä kuin koko maassa.
Ohjaustanko (moottoripyörä)

Tavanomainen yhtenäinen ohjaustanko, joka kiinnittyy yläkolmioon matalilla korotuspaloilla.
Selvästi kaarelle keskeltä taivutettu ohjaustanko.
Moottoripyörän ohjaustanko on osa moottoripyörän ohjauslaitteita. Yleensä se on rakenteeltaan ontto, pyöreä putki, johon on kiinnitetty kytkin- ja jarrukahvat ja peilit. Ohjaustanko on kiinnitetty rungon ja etuhaarukan yhtymäkohtaan, yläkolmioon. Ohjaustanko on elintärkeä moottoripyörän ohjauksen kannalta, sillä sen päistä työntämällä pyörä kallistuu, jolloin moottoripyörää voidaan ohjata haluttuun suuntaan vastaohjauksen avulla. Ohjaustangoissa käytetään yleensä kromattua terästä, mutta valmistusmateriaalina käytetään joskus myös titaania ja alumiinia. Ohjaustangot ovat yleensä halkaisijaltaan 7/8 tuumaa tai 1-1/8 tuumaa.
Clip-on -tyyppinen ohjaustanko kahvilakilpurissa.
Ohjaustankoja on olemassa useita eri tyyppejä. Yleisin on suora tai hieman keskeltä u:lle taivutettu putkitanko, joka on yläkolmiossa kiinni korotuspaloilla. Urheilullisissa pyörissä ohjaustanko on kapeampi ja matalampi ilmanvastuksen pienentämiseksi. Kahvilakilpureissa ja katetuissa supersport-moottoripyörissä käytetään usein kaksiosaista clip-on -tankoa, jossa kahvat ovat hyvin lyhyiden putkien päässä välittömästi kiinni yläkolmiossa ilman korotuspaloja.
Choppereissa ja customeissa yleinen apinakiikku.
Custom-moottoripyörissä ja choppereissa käytetään tavallisesti leveätä ja korkeata ohjaustankoa, jossa ajoasento on pysty tai jopa taakse kallistettu. Äärimmäisen korkeata ohjaustankoa, jota käytettäessä kädet nousevat hartioiden tason yläpuolelle yläviistoon, kutsutaan apinakiikuksi (ape hanger).
Ohjaustankomerkkejä

Renthal
ProTaper
Ajotech
Timeless
Domino
Psychic
Olaus J. Murie

Mardy ja Olaus Murie.
Olaus J. Murie (1. maaliskuuta 1889 Moorhead, Minnesota – 21. lokakuuta 1963 Jackson Hole, Wyoming) oli yhdysvaltalainen eläintieteilijä.
Murien vanhemmat olivat tulleet Norjasta. Hän opiskeli eläintiedettä ja biologiaa Pacific Universityssä Oregonissa. Valmistumisensa jälkeen 1912 hänestä tuli Oregonin liittovaltion suojeluvirkamies. Vuosina 1914–1917 hän osallistui Pittsburghin Carnegie Museumin rahoittamille tutkimusretkille Hudsoninlahdelle ja Labradoriin. Murie pääsi suojelubiologiksi liittovaltion Biologiseen tutkimuslaitokseen (U.S. Bureau of Biological Survey). Vuosina 1920–1926 hän kartoitti Alaskan karibujen vaellusreittejä ja vaeltajien lukumääriä. Työnsä ohessa hän tapasi Alaskassa Margaret (Mardy) Thomasin, jonka kanssa meni avioliittoon, ja he jatkoivat yhdessä tutkimustyötä.
1927 Murie ryhtyi tutkimaan Wyomingissa sijaitsevan Jackson Holen hirviä. Hän rakensi tänne talon, jossa asui perheineen kuolemaansa saakka. 1937 Murie nimitettiin vastaperustetun Wilderness Societyn neuvostoon, josta käsin hän oli suunnittelemassa kansallispuistojen laajennuksia ja toimintoja. Hänen työnsä tuloksena perustettiin Jackson Hole National Monument vuonna 1943, joka muutaman vuoden päästä sai kansallispuiston aseman.
Vuonna 1945 Murie erosi tutkijan virastaan ja 1950 hänet nimitettiin Wilderness Societyn johtajaksi. Uutteruutensa ansiosta hän sai perustettua laajan arktisen luonnonsäätiön Alaskaan ja lukuisia muita suojelualueita.
Murie kirjoitti useita teoksia, joista maineikkain on A Field Guide to Animal Track (1954).
Nokia 7650

| Nokia 7650 |
| --- | --- |

Julkaistu:  19. marraskuuta 2001 
Käyttöverkot:  GSM 900/1800 MHz 
Mitat:  114 × 56 × 26 mm 
Paino:  154 g 
Näytön kuvatarkkuus:  176 × 208 px 
Värien lukumäärä:  4 096 väriä (12-bit) 
Muisti:  4 Mt 
Kamera:  640 × 480 pikseliä (VGA) 
Radio:  ei
Musiikkisoitin:  ei
Valmiusaika:  230 h
Puheaika:  4 h
Käyttöjärjestelmä:  Symbian OS v6.1 Series 60 
Tiedonsiirto:  GPRS Luokka 10 (2 Tx/4 Rx)
Liitännät:  Bluetooth, IrDA 
Muuta:  Nokian ensimmäinen kamerapuhelin
Infobox OKNimi-testi OK: 
Nokia 7650 oli Nokian ensimmäinen matkapuhelin, jossa oli integroitu digitaalikamera sekä Symbian-käyttöjärjestelmä. Kamerapuhelin julkistettiin vuoden 2002 puolivälin jälkeen. Puhelin oli kaksitaajuuksinen, eikä sitä julkaistu Yhdysvalloissa.
Puhelin oli ensimmäinen Series 60 puhelin.
Siinä on 4 megatavun muisti, johon pystyy tallentamaan 3,6 megatavun verran tiedostoja.
Puhelin sisältää Bluetooth- ja infrapuna-yhteyden tuen ja siinä on VGA (640 × 480 pikseliä) kamera. Se on kooltaan 114 × 56 × 26 mm ja se painaa 154 grammaa.
Puhelimen valmiusaika on kaikkiaan jopa 230 tuntia ja yhdellä lataamisella sillä pystyy puhumaan noin neljän tunnin ajan.
Aiheesta muualla

Käyttöohjeet (Arkistoitu – Internet Archive)
Nokia 7650 - Tuki
Nikomakhos (Aristoteleen isä)

Nikomakhos (m.kreik. Νικόμαχος) (n. 375 eaa.) oli antiikin kreikkalainen lääkäri. Hän oli Makedonian kuninkaan Amyntas III:n ystävä ja hovilääkäri. Nikomakhos oli Aristoteleen isä.
Nikomakhos oli kotoisin Stageirasta. Sudan mukaan hän oli Nikomakhoksen, Makhaonin pojan, jälkeläinen alenevassa polvessa. Makhaon puolestaan oli Asklepioksen poika. Nikomakhoksen puoliso oli Faistis (tai Faistias), joka oli myös Asklepioksen sukua. Heillä oli kaksi poikaa, Aristoteles ja Arimnestos, sekä tytär Arimneste. Nikomakhos kirjoitti useita luonnontieteellisiä teoksia.
Aristoteles antoi pojalleen Nikomakhokselle nimen isänsä mukaan.
Käännös suomeksi
Olavi Tuomisto

Onni Olavi (Ola) Tuomisto (13. helmikuuta 1921 Viipuri – 13. syyskuuta 1982 Helsinki) oli suomalainen arkkitehti. Hänellä oli toimisto vuodesta 1955 yhteistyössä arkkitehti Keijo Strömin kanssa. He suunnittelivat erityisesti suurteollisuuden laitosrakennuksia, kuten Pietarsaareen Wilh. Schaumanin teollisuuslaitokset (1962), sekä julkisia rakennuksia, kuten Helsinki-Vantaan lentoaseman (1967), Helsingin yliopiston Tvärminnen eläintieteellisen aseman ja Lammin biologisen aseman (1970) ja Oulun lentoaseman (1974). Heidän suunnittelemiaan ovat myös Alppilan kirkko ja seurakunnallinen työskeskus (1957). Alppilan kirkko perustuu heidän voittotyöhönsä yleisessä arkkitehtikilpailussa vuonna 1953.
Tuomisto valmistui arkkitehdiksi Teknillisestä korkeakoulusta 1949. Hän työskenteli J. S. Sirénin toimistoarkkitehtina 1949–1950 ja Alvar Aallon toimistoarkkitehtina 1951–1954.
Olavi Tammilehto

Olavi Tammilehto (16. marraskuuta 1919 Turku – 19. helmikuuta 2011 Lahti) oli suomalainen insinööri ja yritysjohtaja, joka sai kauppaneuvoksen arvonimen.
Tammilehdon vanhemmat olivat vaatturi Artturi Rudolf Tammilehto, aiemmin Eklund, ja Marjatta Aleksandra Laaksonen ja puoliso vuodesta 1946 Vieno Kerttu Hellin Lyly. Tammilehto kävi viisi luokkaa Turun suomalaisessa klassillisessa lyseossa 1930–1936 ja valmistui insinööriksi Helsingin teknillisestä opistosta 1948. Hän oli Sähkö Oy Siemensin asennusinsinööri 1948–1950, Puhelinlaitosten liiton toimistoinsinööri 1950–1953 ja Lahden Keskinäisen Puhelinyhdistyksen, vuodesta 1970 Päijät-Hämeen Puhelinyhdistys, tekninen johtaja 1953–1957 ja toimitusjohtaja 1957–1985. Helsingin teknillisen opiston opettajana Tammilehto toimi  1952 ja Helsingin poikien ammattikoulun opettajana 1952–1953. Hänellä oli myös useita asiantuntija- ja luottamustehtäviä. Sotilasarvoltaan Tammilehto oli reservin insinöörimajuri. Hän sai kauppaneuvoksen arvonimen 1979.